***ΠΡΟΓΡΑΜΜΑ ΑΠΟΦΥΓΗΣ ΤΗΣ ΒΙΑΣ & ΤΗΣ ΕΠΙΘΕΤΙΚΟΤΗΤΑΣ ΣΤΑ ΔΗΜΟΤΙΚΑ ΣΧΟΛΕΙΑ***

 ΑΘΛΟΥΜΕ ΜΕ ΑΓΑΠΗ

Σκοπός του συγκεκριμένου προγράμματος είναι να παροτρύνει τους μαθητές Έ και ΄ΣΤ δημοτικού να γυμνάζονται και να αθλούνται έχοντας σεβασμό προς τους υπόλοιπους συμμαθητές τους.

Επιμέρους στόχοι:

* Κατανόηση και σεβασμό στις δυνατότητες των άλλων
* Αλληλοβοήθεια και συνεργασία
* Να συμμετέχουν σε ομαδικά παιχνίδια
* Να αποφεύγουν να εμπλέκονται σε καυγάδες και έντονες διαφωνίες
* Ανάπτυξη ομαδικού πνεύματος
* Τρόποι αντιμετώπισης φαινομένων βίας και εκφοβισμού

Η συμπεριφορά ενός ανθρώπου και οι συνήθειές του χτίζονται από τη παιδική ηλικία και αναπτύσσονται καθώς ο άνθρωπος εξελίσσετε. Για αυτό το λόγο επέλεξα μαθητές Έ και ΄Στ δημοτικού καθώς είναι αρκετά μικροί ώστε ο χαρακτήρας τους να πλάθεται εύκολα ακόμα, και είναι επίσης και σε κάποια ηλικία που κατανοούν κάποια πράγματα. Επίσης , επέλεξα να εφαρμόσω το συγκεκριμένο πρόγραμμα σε δημοτικό σχολείο καθώς το φαινόμενο της βίας και του εκφοβισμού ξεκινά κυρίως από το σχολείο. Αυτό συμβαίνει καθώς εκεί οι μαθητές συναντώνται το μεγαλύτερο μέρος της μέρας τους και εκεί φαίνετε το φαινόμενο της βίας, κυρίως σε ομαδικά αθλήματα που παίζουν είτε στο μάθημα της Φυσικής Αγωγής είτε στο διάλλειμα .

Το πρόγραμμα «Αθλούμαι με αγάπη» έχει ως στόχο :

* Την ενημέρωση στους μαθητές σχετικά με τη βία και τα αποτελέσματά της.
* Την ανάπτυξη σχέσεων αγάπης και συμπόνιας όχι μόνο προς τους συμμαθητές αλλά και προς όλους.
* Την ανάπτυξη της συνεργασίας σε ομαδικά αθλήματα.
* Ενίσχυση του σεβασμού για το χαρακτήρα και τις δυνατότητες του άλλου.
* Την κατανόηση του πόσο σοβαρό είναι η κακομεταχείριση άλλον τόσο σωματικά όσο και ψυχικά.
* Ανάπτυξη αισθήματος προστασίας προς τους αδυνάτους.

Το πρόγραμμα «Αθλούμαι με αγάπη» περιέχει:

* Μάθημα 1ο : Ενημέρωση για τον όρο και τις συνέπειες της βίας και της επιθετικότητας.

Μέσα και μέθοδοι: σύντομη διάλεξη και συζήτηση πάνω στο θέμα με τους μαθητές.

* Μάθημα 2ο: συζήτηση στη τάξη τις απόψεις των μαθητών πάνω στο θέμα.

Μέσα και μέθοδοι: ζητάμε από τους μαθητές να γράψουν μια έκθεση όπου θα αναφέρουν που συναντάμε κατά τη γνώμη τους φαινόμενα βίας και επιθετικότητας. Ο καθένας θα διαβάζει την έκθεσή του και θα συζητιέται στη τάξη.

* Μάθημα 3ο: οφέλη της άσκησης και γιατί η βία και η επιθετικότητα θεωρούνται τα ΄΄ παράσιτα ΄΄ του αθλητισμου.

Μέσα και μέθοδοι: σύντομη διάλεξη. Τεστ γνώσεων γιατί η άσκηση είναι σημαντική για την υγεία και γιατί δεν πρέπει να υπάρχει ΄΄κακός΄΄ ανταγωνισμός.

* Μάθημα 4ο: αντιμετώπιση της βίας και της επιθετικότητας

Μέσα και μέθοδοι: σύντομη διάλεξη. Ομαδική εργασία: οι μαθητές σε ομάδες βρίσκουν από 2 φαινόμενα βίας και επιθετικότητας στον χώρο του αθλητισμού και μετά από σύσκεψη θα πρέπει να βρουν τρόπους για την αντιμετώπισή τους καθώς και για τη πρόληψή τους.

* Μάθημα 5ο: εξάσκηση σε δεξιότητες αναγνώρισης φαινομένων βίας και εκφοβισμού.

Μέσα και μέθοδοι: χωρίζω τους μαθητές σε 2 ομάδες και πηγαίνουμε στο προαύλιο. Η μία ομάδα παίζει ποδόσφαιρο και η άλλη ομάδα κάθετε απέξω από τον αγωνιστικό χώρο και σε ένα χαρτί σημειώνουν περιστατικά βίας και εκφοβισμού που γίνονται κατά τη διάρκεια του αγώνα καθώς και περιστατικά όπου θα μπορούσε να είχε γίνει καβγάς αλλά αντιμετωπίστηκε έγκαιρα από τους μαθητές. Επίσης θα πρέπει να σημειώνουν φαινόμενα όπου οι καλοί ,στο άθλημα, μαθητές παραμελούν εκείνους που δεν έχουν τις ίδιες δυνατότητες. Μόλις τελειώσει ο αγώνας με την πρώτη ομάδα αλλάζουν οι ρόλοι ανάμεσα στις ομάδες. Έπειτα μαζευόμαστε στην τάξη και συζητάμε τα αποτελέσματα.

* Μάθημα 6ο: θεατρικό παιχνίδι ΄΄ θήτη και θύματος ΄΄

Μέσα και μέθοδοι: ο καθηγητής γράφει πάνω σε χαρτάκια διάφορα φαινόμενα από βίαιες αντιδράσεις στο χώρο του αθλητισμού αλλά και στο χώρο του σχολείου και τοποθετεί τα χαρτάκια σε ένα κουτί όπου έρχονται μαθητές σε δυάδες και ένας από τους δύο που θα μπει στο ρόλο του θύτη διαλέγει στη τύχη ένα χαρτάκι με κάποιο φαινόμενο βίας ή εκφοβισμού. Στη συνέχεια θα πρέπει ο «θύτης» να παίξει το ρόλο του χωρίς το «θύμα» να γνωρίζει τι ρόλο έχει ο θύτης. Έτσι το θύμα θα χρειαστεί να αντιδράσει γρήγορα όπως και στη πραγματικότητα.

Ανάλυση του 5ου μαθήματος :

Σκοπός του μαθήματος είναι να βοηθήσει τα παιδιά πώς να αναγνωρίζουν φαινόμενα βίας και εκφοβισμού τόσο στους άλλους όσο και στον εαυτό τους έτσι ώστε να το σταματήσουν ακόμα και να το προλάβουν.

Στο συγκεκριμένο μάθημα χωρίζω τους μαθητές σε 2 ομάδες (10-10) . Την πρώτη φορά η μία ομάδα(10 άτομα) παίζει ποδόσφαιρο χωρίζοντας τις ομάδες 5-5 , και η άλλη ομάδα(10 άτομα) παρακολουθεί τον αγώνα σημειώνοντας κάποιες ερωτήσεις που θα τους έχουμε δώσει εμείς οι οποίες είναι:

* Κατά τη διάρκεια του παιχνιδιού παρατήρησες φαινόμενα βίαιης συμπεριφοράς ;
* Παρατήρησες κάποια άτομα να παίζουν στάνταρ χωρίς να δίνουν ευκαιρία σε άλλα άτομα ;
* Παρατήρησες αδιαφορία από κάποιους για το παιχνίδι;
* Παρατήρησες καμία παράβαση κανόνων ; Αν ναι ποια;
* Παρατήρησες να υπάρχει συνεργασία ;
* Όταν κάποια ομάδα κέρδιζε πόντο ποια ήταν η αντίδραση της άλλης ομάδας ;
* Υπήρχαν συχνά παράπονα για μη τήρηση κανόνων ή παραβίαση ;
* Ακούσατε να υπάρχει λεκτική βία κατά τη διάρκεια του παιχνιδιού;

Μόλις τελειώσει ο αγώνας της πρώτης ομάδας αλλάζουν οι ρόλοι των ομάδων . Η δεύτερη ομάδα παίζει ποδόσφαιρο και η πρώτη συμπληρώνει τις αντίστοιχες ερωτήσεις . Στη συνέχεια πηγαίνουμε στη τάξη και συζητάμε τα αποτελέσματα έτσι ώστε να καταλάβουν οι μαθητές πώς είναι η συμπεριφορά τους όταν παίζουν κάποιο άθλημα. Πολλές φορές δεν σκέπτονται τα παιδιά πάνω στο παιχνίδι και αντιδρούν αυθόρμητα. Έτσι, μετά από αυτό το μάθημα οι μαθητές θα πρέπει να μάθουν να σκέπτονται πριν πράξουν.

Επίσης ,διάλεξα το ποδόσφαιρο για αυτό το μάθημα καθώς συμφώνα με στατιστικές είναι ένα από τα βίαια παιχνίδια. Τόσο σωματικά όσο και λεκτικά.

Για την αξιολόγηση του προγράμματος «αθλούμαι με αγάπη» οι μαθητές θα συμπληρώσουν το παρακάτω ερωτηματολόγιο:

1. Θεωρείς τις σχέσεις σου καλές με τους συμμαθητές σου; (κύκλωσε)

Πολύ Αρκετά Λίγο Πολύ λίγο Καθόλου

1. Να κυκλώσεις ποια από τα παρακάτω θεωρείς ότι είναι περιστατικά βίας ή εκφοβισμού:

α) προσβλητικές εκφράσεις και βρισιές

β) απειλές

γ) ειρωνεία

δ) σωματική βία

ε) απόρριψη από άλλους

στ) καταστροφή προσωπικών αντικειμένων

ζ) βανδαλισμοί

 η) κλοπή

θ) ληστεία

 ι) σεξουαλική παρενόχληση

3. Ποιες μορφές βίας έχουμε : (κύκλωσε)

α) λεκτική

β) σωματική

γ) ψυχολογική

δ) σεξουαλική

4.για πιο λόγο πιστεύεις ασκείτε βία:

α) Για τον τόπο ή τη χώρα καταγωγής ενός ή περισσότερων μαθητών (ή των γονιών τους)

β) Για το ότι ανήκει/ουν σε κάποια άλλη παρέα/ομάδα του σχολείου

γ) Για το ότι ανήκει/ουν σε κάποια μειονότητα

 δ) Για το φύλο τους

στ) Τίποτε από τα παραπάνω

5. Πού εμφανίζονται κυρίως τέτοια περιστατικά:

α) στον προαύλιο χώρο/στον διάδρομο

 β) στην αίθουσα διδασκαλίας

γ) στο εργαστήριο

 δ) στο γραφείο των καθηγητών

 ε) εκτός σχολείου κατά τη διάρκεια περιπάτου/εκδρομής

6. Σε περιστατικό βίας ή εκφοβισμού που σε ποιόν πρέπει να αναφερόμαστε :

α) σε άλλους συμμαθητές μου

 β) στον υπεύθυνο καθηγητή της τάξης μου

γ) στο Διευθυντή του σχολείου

δ) στους γονείς μου ε) σε συγγενείς μου

στ) σε εξωσχολικούς μου φίλους

ζ) σε κάποιο άλλο πρόσωπο

η) σε κανέναν

Εφόσον απαντήσεις σε κανέναν ανέφερε τους λόγους/αιτίες που σε ώθησαν στην απόφαση αυτή.……………………………………………………………………………………………………………………………………………..………………………………………………………………………………………………..…………..……

7. Ποιες ενέργειες κατά τη γνώμη σου θα πρέπει να γίνουν για να αισθάνεσαι ασφάλεια στο σχολικό χώρο:

α) Ο Διευθυντής και οι καθηγητές να ενδιαφέρονται περισσότερο για τους μαθητές και να είναι αυστηροί σε περιστατικά βίας.

β) Οι κανονισμοί του σχολείου να εφαρμόζονται και να τηρούνται.

γ) Οι μαθητές να μάθουν/ εκπαιδευτούν στο να επιλύουν με ειρηνικά μέσα τις διαφορές τους.

δ) Να ορισθεί κάποιος ως υπεύθυνος στη διαχείριση των περιστατικών βίας με ηρεμία και σοβαρότητα.

ε) Να υπάρχει ψυχολόγος στο σχολείο, ο οποίος θα διαχειρίζεται τα περιστατικά βίας

8. Πόσο συχνά πιστεύεις ότι θα πρέπει οι γονείς να επισκέπτονται το σχολείο και να ρωτάνε για τη πρόοδο των παιδιών τους :

α) Κάθε 1-2 μήνες

β) Κάθε τετράμηνο

γ) 1 φορά κατά τη διάρκεια του σχολικού έτους

δ) Ποτέ